Hátíðarlínur snyrtivörumerkjanna sem fást á Íslandi streyma nú í verslanir – eða þær sem munu koma til Íslands . OPI línan mætti fyrir stuttu og eins og áður fékk ég nokkur lökk til að prófa og sýna ykkur . Línan í ár er talsvert frábrugðin því sem hún var í fyrra en aðal ástæðan er líklega sú að konurnar sem hönnuðu línurnar eiga lítið annað sameiginlegt en að vera báðar söngkonur : ) Í ár er það Gwen Stefani sem hannar litina . Gwen hannaði línu fyrir OPI í upphafi ársins og sú lína gekk alveg ótrúlega vel og var mjög vinsæl . Ég skrifaði um hana HÉR . Gwen og OPI finnst mér eiga ótrúlega vel saman enda er þetta söngkona sem er þekkt fyrir stílinn sinn , í fötum , förðun , hári og nöglum . Hún veit vel hvað hún vill og hvað henni finnst flott og hátíðarlína ársins endurspeglar söngkonuna vel . Hér sjáið þið litina sem eru í línunni í ár , hér eru heilir litir , metallic litir , glimmer yfirlökk og frábært úrval af litum ! Hér sjáið þið lökkin sem ég valdi mér til að prófa – eins og áður er ég alltaf með tvær umferðir … Þessi litur greip mig fyrst – enda ekki skrítið hann er gullfallegur í glasinu og kemur eins út á nöglunum . Gull á alltaf við um hátíðirnar og liturinn setur þær í hátíðarbúning . Eins og þið sjáið þá sjást reyndar rákirnar í litnum á nöglunum og ég hefði þurft að vanda mig aðeins betur með strokurnar – ég mun passa það betur næst en það er helst ein nögl sem mér finnst ekki alveg nógu góð . Liturinn er hins vegar sá glæsilegasti . Myndin gefur ekki þessu lakki nógu góða sýn á hvernig það er í raun – flassið keyrir litinn dáldið upp en ég var að taka myndirnar svo seint að ég gat ekki tekið þær án þessi … En Þetta metallic lakk er æðislegt og fullkomið hátíðarlakk – neglurnar verða dáldið eins og jólakúla – tryllingslega flott og skemmtilega ólíkt silfraða lakkinu sem var í síðustu línu Gwen fyrir OPI – þar var liturinn hreinni þessi er meira metallic . Ég er alveg vitlaus í þennan lit – enda grænn og ég er nú sérstaklega hrifin af grænu naglalakki . Þessi dökki græni litur kemur skemmtilega út en mér fannst liturinn þó ekki alveg nógu jafn – ég hefði þurft að hrista lakkið betur áður en ég setti það á . Liturinn er líka mun dekkri á nöglunum heldur en í glasinu en græni tónninn er samt skemmtilegur og öðruvísi . Þetta er svona töffara grænn litur og ekta ég ! Eina yfirlakkið sem ég prófaði , þetta kom mér skemmtilega á óvart . Mig langaði mest að prófa það því það bar einhvern vegin ekki með sér hvernig það væri . Í lakkinu eru fínar svartar agnir í bland með stærri silfurögnum . Á settlegan hátt poppar það uppá neglurnar en hafið í huga að þar sem agnirnar eru ansi stórar þarf að vanda sig við að setja þær á – því það koma ekki margar úr penslinum . Ég þurfti nánast að taka silfur agnirnar og setja þær á neglurnar og lakkaði svo yfir til að fá svörtu agnirnar – þó þetta hafi verið smá basl er útkoman engað síður skemmtileg . Kosturinn síðan við stóru agnirnar er að það er auðveldara að ná svona yfirlakki af heldur en glimmerlakki ; ) Ég þarf að prófa þetta lakk með fleiri lökkum úr línunni ég held t.d. að það verði sérstaklega flott yfir metallic silfurlitaða lakkinu ! Hér sjáið þið uppáhalds lakkið mitt úr línunni og eitt flottasta lakk frá OPI sem ég hef séð ! Lakkið er plómurautt á litinn með gylltum glimmer ögnum og það kemur sjúklega vel út . Þetta er eina lakkið sem ég hefði eiginlega ekki þurft að setja eina umferð í viðbót af . Þessi litur er strax búinn að stimpla sig inn sem einn sá vinsælasti úr línunni hér á landi eftir að línan fór í sölu fyrir um það bil viku síðan – svo ef ykkur líst á hann hafið þá hraðar hendur . Ég er alla vega mjög ánægð með að vera komin með þennan – þessi er skyldueign að mínu mati ! Hér fyrir neðan sjáið þið svo öll lökkin úr línunni sem ég fékk að prófa – litlu glösin eru þau sem eru í mini settinu og litirnir þar eru sérstaklega hátíðlegir . Rauði liturinn er virkilega flottur en ég verð að segja að fjólublái liturinn er sá flottasti í settinu að mínu mati og kemur miklu flottari út en liturinn á glasinu gefur til kynna . Það eru reyndar tveir litir í viðbót sem mig langar að prófa úr línunni eftir að hafa skoðað myndir af lökkunum betur það eru litirnir Love is Hot and Coal og Sleigh Parking Only – ef þið eruð eins og ég hrifnar af dökkum litum þá eru það litir sem þið ættuð að skoða . Mini settið og innihald þess fáið þið að sjá meira um á næstu dögum – lofa ! Vörurnar sem ég skrifa um hér fékk ég sendar sem sýnishorn . Það hefur þó engin áhrif á álit mitt á vörunum og eins og alltaf veiti ég hreinskilið álit .